Такое ў нядаўняй гісторыі ўжо было. Не далей як тры гады таму не толькі Беларусь была занепакоена стварэннем на тэрыторыі краіны расійскай авіябазы. Гэтаму пытанню незалежныя СМІ, вайсковыя эксперты, палітычныя рухі і грамадскія арганізацыі надавалі шмат увагі, і ў выніку стварылі адпаведную грамадскую думку. Адчуўшы негатыўныя настроі грамадства, Лукашэнка вымушана заявіў, што стварэнне авіябазы з ім ніхто не ўзгадняў і ніякіх дамоўленасцяў на гэты конт няма, не было і быць не магло. Нягледзячы на тое, што расійскія самалёты ўжо атабарыліся на аэрадроме ў Баранавічах, а падрыхтоўка па стварэнні базы ішла аж з 2009 года.